OpenLLM-France/wikimedia huggingface dataset:
# Restaurant Kasbah

Kasbah és un restaurant especialitzat en cuina àrab situat al barri del Poble Sec de Barcelona, al carrer Vilà Vilà, que es va inaugurar el març de 1978.
El "Kasbah", un dels precursors de la restauració àrab de Barcelona, té el seu antecedent en un local anomenat "Marrakech", que fou regentat pel marroquí Omar Larbi. Situat molt a prop del cafè-concert El Molino, durant la seva història ha acollit a algunes de les millors ballarines de dansa del ventre a Barcelona.

## Referències

* 1 2 Bernal, Mauricio «Històries del Kasbah: un dels precursors de la restauració àrab a BCN». El Periódico, 15-02-2018 [Consulta: 11 juliol 2018].
# Oulad Fares El Halla

Oulad Fares El Halla (àrab أولاد فارس الحلة) és una comuna rural de la província de Settat de la regió de Casablanca-Settat. Segons el cens de 2014 tenia una població total de 3.021 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Patella ferruginea

Patella ferruginea és una espècie de mol·lusc gastròpode de la família Patellidae present a la mar Mediterrània.
És semblant a Patella rustica, també amb la conquilla elevada, però amb 40-50 costelles bén marcades i espais intermedis estrets. La vora és molt dentada. El color de la part externa és blanc brut amb taques marronoses, mentre que la part interna presenta una vora marró o blanc blavosa.

## Referències

* ↑ «Patella ferruginea Gmelin, 1791 in GBIF Secretariat (2021). GBIF Backbone Taxonomy. Checklist dataset https://doi.org/10.15468/39omei accessed via GBIF.org on 2022-04-13.».
* ↑ «World Register of Marine Species», 13-04-2022.
* ↑ Riedl, Rupert. Fauna y flora del mar Mediterráneo (en castellà). Barcelona: Ediciones Omega, 1986, p. 858. ISBN 84-282-0767-4.
# Llista de municipis del País Basc

* Municipis d'Àlaba
* Municipis de Baixa Navarra
* Municipis de Biscaia
* Municipis de Guipúscoa
* Municipis de Lapurdi
* Municipis de Navarra
* Municipis de Zuberoa

## Vegeu també

* Llista de municipis d'Espanya
# The Scarlet Empress

The Scarlet Empress és una pel·lícula estatunidenca dirigida per Josef von Sternberg i estrenada l'any 1934.

## Argument

La princesa Sophia Federica (Dietrich) és educada des que és una nena per convertir-se en una reina. En arribar a l'adolescència es concerta i celebra el seu matrimoni amb el Gran Duc de Rússia Pere (Sam Jaffe), futur tsar i un home malalt en cos i ànima. L'emperadriu Elizabeth fa que Sophia canviï el seu nom pel de Caterina, aprengui rus immediatament i que mai parli la seva antiga llengua. A més, haurà de procrear un hereu que asseguri la continuació de la dinastia. Però les relacions amb l'inestable Pere no van bé...

## Comentaris

La pel·lícula explica la situació de pobresa i submissió en què viu el poble rus a mitjans del segle xviii, en un temps dominat per l'absolutisme i la crueltat de la tsarina Isabel, filla de Pere I. Recrea els interiors del palau imperial rus amb imatges (pintures), figures (escultures, gàrgoles, cadires, canelobres, portes) i arquitectura imaginàries, no històriques, de formes exageradament sinistres, que faciliten la creació d'una atmosfera opressiva i claustrofòbica.

## Repartiment

* Marlene Dietrich: Caterina II
* John Lodge: el comte Alexeï
* Sam Jaffe: el gran duc Pierre
* Louise Dresser: l'emperadriu Elisabeth Petrovna
* Gavin Gordon: el capità Orlov
* Elinor Fair (dama de companyia)

## Referències

* ↑ «The Scarlet Empress». The New York Times.
* ↑ Robin Wood. «The Scarlet Empress». The Criterion Collection Online Cinematheque.
# Michl (nissaga de músics)

Michl (fou una nissaga de músics la majoria dels quals havien nascut a Neumarkt, (Palatinat), Baviera.
El pare i fundador de la nissaga fou un organista anomenat Jakob Michl.
* Johann Joseph Ildefons Michl (1708-1770), compositor i organista, fill de Jakob.
* Johann Anton Leonhard Michl (1716-1781), compositor i organista, fill de Jakob.
* Ferdinand Jakob Michl (1713-1754), compositor i organista, fill de Jakob.
* Joseph Christian Williwald Michl (1745-1816), era fill de Ferdinand.
* Melchior Virgil Michl (1735-1795), era fill de Ferdinand.

## Referències

* Historical Dictionary of Music of the Classical Period
# Elenora (cràter)

Elenora és un cràter d'impacte en el planeta Venus de 4,5 km de diàmetre. Porta el nom d'un antropònim alemany (variant d'Eleanor), i el seu nom va ser aprovat per la Unió Astronòmica Internacional el 2003.

## Referències

* ↑ «Elenora». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Reticle endoplasmàtic

El reticle endoplasmàtic o endoplàsmic és un orgànul cel·lular que únicament es troba en cèl·lules eucariotes. Estructuralment és una xarxa de membranes interconnectades que formen cisternes, tubs aplanats i sàculs comunicats entre si, que intervenen en funcions relacionades amb la síntesi proteica i el transport intracel·lular.
Els reticles comuniquen el nucli fins a l'aparell de Golgi. La quantitat de reticles en una cèl·lula depèn de la seua activitat cel·lular. El reticle es pot trobar en una cèl·lula eucariota, bé sigui animal o vegetal, però no en cèl·lules procariotes (bacteris o archaea).
El reticle endoplasmàtic llis es troba en el citoplasma connectat amb el reticle endoplasmàtic rugós que es localitza adjacent al nucli.
* El reticle endoplasmàtic rugós (RER) té aqueixa aparença a causa dels nombrosos ribosomes adherits a les seues parets. Té uns sàculs més arredonits que el reticle endoplasmàtic llis. Està connectat a l'embolcall nuclear, a través dels porus de la qual passa l'ARN missatger (ARNm) que és el que codifica la síntesi proteica.
* El reticle endoplasmàtic llis (REL) no té ribosomes i participa en el transport cel·lular entre altres funcions.
Els RER i REL es diferencien, a part de l'absència o presència de ribosomes, en les funcions que exerceixen:

## Funcions del RER

* Transferència de cadenes polipeptídiques: Els ribosomes d'aquest RE sintetitzen les cadenes polipeptídiques que passaran al lumen del RE i quan tinguen l'estructura necessària ja siga; 1a, 2a o 3a seran transportades per les cavitats fins que isquen del RE per una vesícula de transició, i passen a l'aparell de Golgi.
* Segregació i acumulació: Els productes cel·lulars (de la mateixa cèl·lula) o exògens, d'alguna cosa externa, entren a les cavitats o s'acumulen.
* Via de circulació cel·lular: Els productes que hi ha dins de les cavitats circulen entre elles. Tals productes no són la secreció final, ja que aquesta es formarà després en l'aparell de Golgi, les que hagen d'eixir. Algunes substàncies s'emmagatzemen en aquestes cavitats.

## Funcions del REL

* Metabolisme de lípids: En no tenir ribosomes al REL li és impossible sintetitzar proteïnes però sí que sintetitza lípids, com ara el colesterol i derivats d'aquest com les sals biliars o les hormones esteroides.
* Detoxificació: És un procés que es du a terme principalment pels hepatòcits - cèl·lules del fetge - que consisteix en la inactivació de productes tòxics com ara drogues, medicaments o els mateixos productes del metabolisme cel·lular, per ser liposolubles.

## Referències

* ↑ «Reticle endoplasmàtic». [Consulta: 8 gener 2019].
* ↑ «reticle endoplasmàtic | enciclopèdia.cat». [Consulta: 8 gener 2019].
* ↑ «La célula. 5. Tráfico vesicular. Retículo endoplasmático. Atlas de Histología Vegetal y Animal». [Consulta: 6 abril 2019].
* ↑ «¿Qué es el retículo endoplasmático?» (en castellà), 02-12-2017. [Consulta: 6 abril 2019].
* ↑ «El retículo endoplasmático» (en castellà). Arxivat de l'original el 2020-09-30. [Consulta: 6 abril 2019].
* ↑ «Retículo endoplasmático, EcuRed».

## Vegeu també

* Calnexina
# Oulad Fennane

Oulad Fennane (àrab أولاد فنان) és un municipi rural de la província de Khouribga de la regió de Béni Mellal-Khénifra al Marroc. Segons el cens de 2014 tenia una població total de 7.575 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Sant Miquel de Fígols

Sant Miquel és una església ruïnosa al despoblat de Peguera dins del terme municipal de Fígols, al Berguedà. L'edifici està catalogat com a patrimoni immoble al mapa de patrimoni de la Generalitat de Catalunya amb el número IPAC-3288. Era un edifici dedicat al culte cristià que en l'actualitat està en desús i en mal estat de conservació. Al costat hi ha un cementiri adjunt. El parament és de pedra irregular, sense treballar, disposada en fileres. Només es conserven els murs dins una alçada màxima d'un pis, tot i que la majoria no arriben al mig metre d'alçada. L'entorn és ple de conreus, pastures i boscos. Hi ha notícies històriques del Castell de Peguera entre el 1068 i el 1095. A partir del Segle XII hi ha documents històric sobre el lloc de Peguera.

## Notes

* 1 2 «ESGLÉSIA PARROQUIAL DE SANT MIQUEL». Fitxes de patrimoni. Generalitat de Catalunya. [Consulta: 20 desembre 2015].

## Vegeu també

* Llista de monuments del Berguedà
# Timonitis

Timonitis (en llatí Timonitis, en grec antic Τιμωνῖτις) va ser un districte de l'interior de Paflagònia, proper a les fronteres de Bitínia, segons diu Estrabó. També en parla Claudi Ptolemeu.
Segons Plini el Vell, els seus habitants es deien timoniacenses. Esteve de Bizanci anomena la fortalesa de Timonium (Τιμώνιον), a la Paflagònia, d'on sense cap dubte en derivaria el nom.

## Referències

* ↑ Estrabó. Geografia, XII, 562
* ↑ Claudi Ptolemeu. Geographia, V, 1, 12
* ↑ Plini el Vell. Naturalis Historia, V, 42
* ↑ Esteve de Bizanci. Ethnica (Ἐθνικά), sub voce
* ↑ Smith, William (ed.). «Timonitis». Dictionary of Greek and Roman Geography (1854). [Consulta: 20 juliol 2022].
# Microhyla zeylanica

Microhyla zeylanica és una espècie de granota que viu a Sri Lanka.
Està amenaçada d'extinció per la pèrdua del seu hàbitat natural.

## Referències

* Manamendra-Arachchi, K. & de Silva, A. 2004. Microhyla zeylanica. Llista Vermella d'Espècies Amenaçades de la UICN 2006. Consulta: 2 de febrer del 2008.
# Rethera komarovi

Rethera komarovi és una espècie de lepidòpter ditrisi de la família dels esfíngids (Sphingidae). Es troba al sud d'Albània, sud de l'antiga Iugoslàvia, nord de Grècia i sud de Bulgària, Turquia, Transcaucàsia, Armènia, Líban, Afganistan, l'Iran, l'Iraq, sud de Turkmenistan, sud de l'Uzbekistan, sud i est del Kazakhstan, Tajikistan i Kirguizstan. L'eruga s'alimenta de Rubia i Galium.

## Referències

* ↑ «BioLib - Rethera komarovi» (en anglès). [Consulta: 2 juny 2024].

## Enllaços externs

* Sphingidae of the Western Palaearctic (ssp. komarovi) (anglès)
* Sphingidae of the Western Palaearctic Arxivat 2008-10-30 a Wayback Machine. (ssp. manifica) (anglès)
# Timor Occidental

Timor Occidental és una regió política que comprèn la meitat de l'illa de Timor amb l'excepció del districte de Oecussi-Ambeno (que és una part de Timor-Leste) i forma part de la província indonèsia de Nusatenggara Oriental, una de les principals províncies d'Indonèsia. Timor Occidental ocupa una àrea de 15.850 km². La capital i el seu principal port és Kupang, a més de la població amb més habitants de la regió.
# Houria Aichi

Houria Aichi (Batna, segle XX) és una cantant algeriana que interpreta música chaoui, nascuda a Batna, a l'Aurés d'Algèria.

## Biografia

Va estudiar el batxillerat a l'Institut Constantina i després entrà a la Universitat d'Alger. Es traslladà a la Sorbona per a estudiar psicologia als anys 1970. Era professora de sociologia quan va començar a actuar a l'escenari l'any 1985 per interpretar cançons tradicionals de la seua infantesa (cançons de bressol i d'amor, acompanyades amb instruments tradicionals com ara gasbâ o bendir). Va gravar dos àlbums en aquesta línia. També va contribuir a la música de la pel·lícula Un te al Sàhara de Bernardo Bertolucci (1990). El seu tercer àlbum, Khalwa (la retirada mística), produït amb col·laboració d'Henri Agnel, està dedicat a les cançons sagrades d'Algèria, incloent-hi els dhikrs sufís. Va actuar els anys 2008 i 2013 al festival Al fil de les veus.

## Discografia
### Àlbums
#### 1990 Cants de l'Aurés

* Louance au Prophète
* Elle Sort du Bain
* Chants de Partisans
* Salah
* Fille des Aïth-Abdi
* Fontaine Dis-Moi
* Gloire aux Chaouis
* Soussem
* Médisance
* Berceuse
* Fuite
* Amants
* Mes Frères

#### 1993 Hawa

* Berceuse
* Jamila
* Keira
* Le Cavalier
* Le Desir
* L'Epopee De Messaoud
* Mon Ame Est en Peine
* Said
* Vent De La Montagne-Six Sous
* Vie Noivelle

#### 2001 Khalwa, cants sagrats d'Algèria

* Mewlana
* La Ellaha Illalah (Il n'y a de Dieu que Dieu)
* Khalwa (La retraite spirituelle)
* El Houjjah ('les pèlerins)
* Khaounia (l'adepte): Khaounia Rabbania
* Khaounia (l'adepte): Khaounia Mouradia
* Khaounia (l'adepte): Khaounia El Faidhane
* Khaounia (l'adepte): Ahelill
* Khaounia (l'adepte): El Hachemi
* Khaounia (l'adepte): Atsaligh (Que la priere divine soit sur lr Prophete)
* Sidi Slimane: Sidi Slimane Arraja
* Sidi Slimane: Sidi Slimane El Koubba
* Sidi Slimane: Sidi Slimane Akissaouma
* Sidi Slimane: Sidi Slimane El Wahid

#### 2008 Els cavallers de l'Aurés

* Le cavalier, le cheval et la dame
* Invocation
* Rencontre amoureuse
* Les 6 bonbons
* La jument grise
* Les cavaliers
* Mélancolie
* Les messager
* L'arbre et le caillou
* L'amoureuse

#### 2023Cants cortesos de l'Aurés

* La primevère du printemps
* Sourire d'argent, lèvres de sang
* Sa chevelure soyeuse
* Rencontre nocturne
* Le rendez-vous
* Le serment
* Ta joue rouge carmin
* Le bracelet de cheville
* Hadda
* Le chant du ramier

## Referències

* ↑ «Entretien avec Houria Aïchi». opera-lyon.com, 09-09-2021. [Consulta: 6 octubre 2021].
* ↑ Patrick Labesse «La bonne santé des musiques du monde à Paris» (en francés). Le Monde, janvier 2008.
* ↑ Patrick Labesse «Houria Aïchi pour Au fil des voix» (en francés). Le Monde, febrer 2013.
# Montpaó (Copons)

El Montpaó és una muntanya de 601 metres que es troba entre els municipis de Copons i Jorba, a la comarca de l'Anoia. Al cim podem trobar-hi un vèrtex geodèsic (referència 273114001).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Djordje Tomic

Đorđe Tomić (Zemun, 11 de novembre de 1972) és un exfutbolista serbi.
Va militar a equips de la lliga iugoslava, francesa, espanyola i sud-coreana. També va ser internacional amb Sèrbia i Montenegro en una ocasió.

## Referències

* ↑ «Tomić, Djordje Tomić - Footballer». [Consulta: 9 desembre 2018].
# La Brévine

Le Brévine és un municipi suís del cantó de Neuchâtel, situat al districte de Le Locle.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Orfordville

Orfordville és una població dels Estats Units a l'estat de Wisconsin. Segons el cens del 2000 tenia 1.272 habitants.

## Demografia

Segons el cens del 2000, Orfordville tenia 1.272 habitants, 455 habitatges, i 348 famílies. La densitat de població era de 423,4 habitants per km².
Dels 455 habitatges en un 41,5% hi vivien nens de menys de 18 anys, en un 59,6% hi vivien parelles casades, en un 11,9% dones solteres, i en un 23,5% no eren unitats familiars. En el 17,8% dels habitatges hi vivien persones soles el 6,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,78 i el nombre mitjà de persones que vivien en cada família era de 3,14.
Per edats la població es repartia de la següent manera: un 31% tenia menys de 18 anys, un 7,8% entre 18 i 24, un 30,4% entre 25 i 44, un 20,2% de 45 a 60 i un 10,6% 65 anys o més.
L'edat mediana era de 33 anys. Per cada 100 dones de 18 o més anys hi havia 93 homes.
La renda mediana per habitatge era de 46.875 $ i la renda mediana per família de 50.192 $. Els homes tenien una renda mediana de 38.125 $ mentre que les dones 25.050 $. La renda per capita de la població era de 18.169 $. Aproximadament el 6% de les famílies i el 5,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Orfordville» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Orfordville». American Fact Finder. Oficina del Cens dels Estats Units, 12-01-2010.
# Tiljuga

Tiljuga és un riu de l'Índia a l'estat de Bihar. Neix a les muntanyes Tanu al Nepal.
Corre cap al sud i després al sud-oest fins a desaiguar al riu Kusi a Saura Gadi. Els seus afluents principals són el Balan, Dimra, Bati i Katna (format aquest darrer per la unió del Talaba, Parwan, Dhusan i Loran). És navegable en part per bots de fins a 70 tones.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Miquel Consegal i Oliveras

Miquel Consegal i Oliveras (Barcelona, 7 d'octubre de 1943 - Barcelona, 14 d'agost de 2003) fou un atleta català especialitzat en salt amb perxa i posteriorment entrenador.
Pel que fa a clubs, fou membre de La Salle Josepets, del FC Barcelona durant la dècada de 1960 i del CN Barcelona i Centre Gimnàstic Barcelonès durant els anys 1970. La seva especialitat era el salt amb perxa, en la qual fou nou cops campió de Catalunya entre els anys 1963 i 1974. També guanyà dos campionats de salt d'alçada els anys 1963 i 1964. Fou cinc cops campió d'Espanya, quatre en perxa i una en decatló. Va batre els rècords d'Espanya i Catalunya a l'aire lliure i en pista coberta. Els seus pares Miquel Consegal i Boix i Lluïsa Oliveras i Andreu també van ser destacats atletes, així com els seus germans Maria Lluïsa i Xavier.

## Palmarès
### Campió de Catalunya

* salt amb perxa: 1963, 1964, 1966, 1967, 1968, 1971, 1972, 1973, 1974
* salt d'alçada: 1963, 1964

### Campió d'Espanya

* salt amb perxa: 1962, 1963, 1964, 1970
* decatló: 1969

## Referències

* 1 2 3 «Miguel Consegal». RFEA. Arxivat de l'original el 2016-08-02. [Consulta: 7 setembre 2016].
* ↑ «HA MORT MIQUEL CONSEGAL». atletisme.com, 15-08-2003. Arxivat de l'original el 2021-02-27. [Consulta: 7 setembre 2016].
* 1 2 3 4 «Campionat de Catalunya». fcatletisme.cat. Arxivat de l'original el 2016-10-20. [Consulta: 7 setembre 2016].
* ↑ «ATLETISMO». La Vanguardia, 21-10-1969. [Consulta: 7 setembre 2016].
* ↑ «Campionat d'Espanya». RFEA. Arxivat de l'original el 2017-08-04. [Consulta: 7 setembre 2016].
# Orford

Orford és una població dels Estats Units a l'estat de Nou Hampshire. Segons el cens del 2000 tenia 1.091 habitants.

## Demografia

Segons el cens del 2000, Orford tenia 1.091 habitants, 470 habitatges, i 308 famílies. La densitat de població era de 9 habitants per km².
Dels 470 habitatges en un 26,6% hi vivien nens de menys de 18 anys, en un 55,5% hi vivien parelles casades, en un 7% dones solteres, i en un 34,3% no eren unitats familiars. En el 27,4% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,84.
Per edats la població es repartia de la següent manera: un 21,9% tenia menys de 18 anys, un 6,3% entre 18 i 24, un 29,8% entre 25 i 44, un 29% de 45 a 60 i un 13% 65 anys o més.
L'edat mediana era de 40 anys. Per cada 100 dones de 18 o més anys hi havia 94,5 homes.
La renda mediana per habitatge era de 46.250$ i la renda mediana per família de 50.577$. Els homes tenien una renda mediana de 27.500$ mentre que les dones 25.833$. La renda per capita de la població era de 24.196$. Entorn del 3,1% de les famílies i el 5,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Orford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Orford». American Fact Finder. Oficina del Cens dels Estats Units, 12-01-2010.
# Peter Westbury

Peter Westbury va ser un pilot de curses automobilístiques britànic que va arribar a disputar curses de Fórmula 1.
Va néixer el 26 de maig del 1938 a Roehampton, Londres, Anglaterra.

## A la F1

Peter Westbury va debutar a la setena cursa de la temporada 1969 (la vintena temporada de la història) del campionat del món de la Fórmula 1, disputant el 3 d'agost del 1969 el GP d'Alemanya al circuit de Nürburgring.
Va participar en un total de dues curses puntuables pel campionat de la F1, disputades en dues temporades consecutives (1969-1970) aconseguint una novena posició final (cinquena dins els de la F2) com a millor classificació en una cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | Posició | Punts |
| 1969 | Felday Engineering Ltd | Brabham (F2) | Cosworth | SUD | ESP | MON | HOL | FRA | GBR | ALE 9 | ITA | CAN | USA | MEX | | | - | 0 |
| 1970 | Yardley Team BRM | BRM | BRM | SUD | ESP | MON | BEL | HOL | FRA | GBR | ALE | AUT | ITA | CAN | USA NVQ | MEX | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 2 | 0 | 0 | 0 | 0 | 0 |
# Montmagastre

* Aquest article tracta sobre el poble d'Artesa de Segre. Si cerqueu la muntanya homònima, vegeu «Montmagastre (muntanya)».
Montmagastre és una entitat de població del municipi d'Artesa de Segre, a la comarca de la Noguera.
El poble, de caràcter disseminat, se situa al peu de la muntanya de Montmagastre, al nord-est del terme municipal. Una branca de la carretera L-512 és la seva principal via de comunicació.

## Història

El topònim, segons Joan Coromines, prové de la forma documentada Mamagastre, derivat de mamma castri, que conté el mot mama o "mamella" amb valor orogràfic. La c- inicial de castre s'hauria sonoritzat per la unió constant amb un element proclític. Posteriorment la influència secundària de mons hauria originat el topònim actual.
De l'època prehistòrica es conserven diversos megàlits i jaciments dispersos en el territori, així com un dolmen. També destaca el monument funerari la tomba antropomòrfica del Mases.
Va pertànyer a Anya fins a l'any 1966, en què s'incorpora a Artesa de Segre.

## Vegeu també

* Castell de Montmagastre

## Referències

* ↑ «Montmagastre». Gran Enciclopèdia Catalana. Barcelona: Grup Enciclopèdia Catalana.
* ↑ «Montmagastre». Gran Enciclopèdia Catalana. Barcelona: Grup Enciclopèdia Catalana.
* ↑ ≪Montmagastre Arxivat 2016-03-03 a Wayback Machine.≫. Web del Consell Comarcal de la Noguera.